Joh | SkalkSkryf
Archive for the ‘Joh’ Category
Posted in Joh, tagged dood, Johann, Storie, vrede on Oktober 23, 2018| 6 Comments »
Posted in Joh, tagged betekenis van die lewe, eksistentialisme, Frankl, spanning, toekoms on Julie 15, 2018| 2 Comments »
Het na aanleiding van Louwie se vorige pos weer na Frankl se “Man’s search for Meaning” gaan kyk. So gewonner wat hy bedoel met “meaning” en dit blyk dat dit “betekenis” sou wees. Mens soek na betekenis in jou (of die?) lewe. In sy eie woorde stel hy dit gelyk aan “ideale en waardes”. Nou dit kan problematies wees. Beide word gekondisioneer deur mens se samelewing, en is hoofsaaklik self-gesentreer. Soos hy een van sy eie ervaringe vertel:
Toe hy gevange geneem is het hy die manuskrip van sy eerste boek by hom gehad en die Nazis het dit gekonfiskeer voor hulle hom in die konsentrasiekamp gegooi het. Hy voel sterk dat sy groot begeerte om die manuskrip oor te skryf ’n belangrike deel bygedra het tot sy oorlewing in die aaklige kampe.
Dus het hy die betekenis / waarde van sy lewe gevind in sy begeerte om die boek oor te skryf en te publiseer.
In ’n anner trant is dit interessant hoe hy sy logotherapy by eksistensialisme aanhaak. Veral sy “eksistensiële frustrasie” maak goeie sin uit: “Existential frustration is in itself neither pathological nor pathogenic. A man’s concern, even his despair, over the worthwhileness of life is an existential distress but by no means a mental disease.”
Dis nog als innie haak. Maar dan skeur hy weg van eksistensialisme wanner hy eksistensiële frustrasie gelykstel aan ’n spanning tussen waar mens jou nou bevind en waar jy in die toekoms wil of moet wees. “Thus it can be seen that mental health is based on a certain degree of tension, the tension between what one has already achieved, and what one still ought to accomplish, or the gap between what one is and what one should become.”
Verder stel hy dit dat hierdie spanning ’n natuurlike deel van menswees is. Ongelukkig maak hy dan ’n logiese fout deur af te lei dat hierdie spanning onontbeerlik is vir geestelike gesondheid OMDAT dit ’n natuurlike deel van menswees is – ’n totaal ongegronde afleiding.
’n Belangrike deel van logotherapy berus dan daarop om hierdie spanning in die kliënt aan te wakker sodat die kliënt bewus kan word van die betekenis van sy / haar lewe, wat ’n doel in die toekoms behels. En dit bring hom weer trug by die “ideale en waardes” wat deur die samelewing voorgeskryf word.
Sy benadering spreek dus nie regtig die eksistensiële frustrasie tussen die samelewing en die individu aan nie.
Maar dan weer, soos Louwie hom aangehaal het:
Foto deur Alex Leon
Posted in Joh, Maanpreek, tagged Droom, illusies, persepsie, Vryheid on April 25, 2018| 2 Comments »
As voëls in ‘n net gevang word
Sal net ‘n paar ontsnap.
In hierie wêreld van illusie
Vind net ‘n paar hulle weg na vryheid.
“ Dis nie maklik om verby die illusies wat ons gemoed benewel te sien nie. Maar ons kan tog ons persepsie ontwikkel; ons hoef nie noodwendig te glo wat anner ons vertel nie. Die Boedha het klem daarop gelê dat ons die waarheid vir onsself moet ken.
Soms is ons angstig oor iets en dan vind ons later uit dat dit nie eers belangrik was nie. Verstandelike indrukke kan baie oortuigend voorkom, en by anner tye blyk hulle weer flou. Wanner dít gebeur is dit wys om waar te neem hoe ‘n hersenskim die wêreld is.
Daar is niks verkeerd met die wêreld wat so is nie, net soos daar niks verkeerd is met ‘n droom wanner ons slaap nie. Maar dis voor die hand liggend dat ons moet weet dat drome drome is, en nie die werklikheid nie.”
Flying Birds by Amazing Wallpaperz
Posted in Joh, Maanpreek, tagged chaos, Eenvoud, omstandighede, oorweldig, verannering on April 1, 2018| 2 Comments »
‘n Enkele woord van waarheid,
wat lei tot kalmte,
as ’n duisend onbenullige woorde.
“Hou dit eenvoudig” en “simpel wees” is nie dieselle ding nie. Eersgenoemde is ’n benadering tot die lewe terwyl laasgenoemde ’n ontwyking is. Die oorweldigende hoeveelheid verannerings wat ons daagliks ervaar kan die lewe baie ingewikkeld laat voorkom.
Maar die bedrewe ontwikkeling van ons aandagtigheid maak ons bewussyn oop en ontvanklik. Dan word ons nie maklik verwar deur omstandighede nie. Dit is ’n kuns om soepel te wees sonner om weifelend te word; om gefokus te wees sonner om onbuigbaar te word.
Foto: Serious Fox deur Roeselien Rimond
Posted in Joh, Maanpreek, tagged goedheid, Hier en nou, Maanpreek, volmaan, wysheid on Januarie 1, 2018| 5 Comments »
Moenie die waarde van goed doen onnerskat nie,
Deur te dink: “Dit beteken niks nie”.
Water vul ‘n beker druppel vir druppel,
En so vul die wyse homself met goedheid.
“Soms voel mens oorweldig deur die enormiteit van wat mens dink voorlê. Maar dis net die geval wanner ons bewustheid oorheers word deur veronnerstellings. Ons weet nie regtig wat die toekoms inhou nie.
Ons het ‘n verbasende vermoë om die toekoms te projekteer en te verbeel. Maar die Boedha sê dis wys om ‘n waardering van die werklikheid wat nou en hier plaasvind in ons bewustheid te kweek. Wanner ons in kontak is met die hier-en-nou werklikheid kan mens makliker onthou wat gedoen kan word om onmiddelike effek te hê: verstadig, vaste aandag, die grond onner jou voete, die ruimte wat jy beset, beleef die oomblik sonner om kant te kies vir of teen.
Onthou om nie verlore te raak in spekulasie nie.”
Foto deur Clemense1980